Héctor Bellerín

Héctor Bellerin Moruno (sündinud 19. märtsil 1995 Barcelonas) on Hispaania jalgpallur, kes mängib paremkaitsjana Hispaania kõrgliiga klubis Real Betis. Bellerin alustas jalgpallurikarjääri ründajana tuntud jalgpalliklubi FC Barcelona ridades. 2011. aasta suvel läks ta üle Londoni Arsenali ja hakkas seal treenima kaitsemängijana. Tema kiirus, oskuslik palliga liikumine ja täpsus on aidanud tal enda tiimile luua võistlusmängudes mitmeid häid võimalusi. 21. novembril 2016 kirjutas ta alla pikaajalisele lepingule, mis seob teda Londoni Arsenaliga 2023. aastani. Bellerin mängis riikidevahelistes mängudes Hispaania esindusmeeskonna pallurina juba 15. eluaastast. Ta tegi debüüdi Hispaania A-koondises 2016. aastal, pärast mida valiti ta mängima ka 2016. aasta Euroopa meistrivõistlustel. Bellerin on sündinud Kataloonias Barcelonas. Klubijalgpallikarjääri alustas ta FC Barcelona noorteklubides. Sealt liikus ta 2011. aasta suvel Londoni Arsenali, kus kirjutas alla oma esimesele kutselise jalgpalluri lepingule 2013. aasta juulis. Oma debüüdi tegi ta Arsenaliga 25. septembril 2013 West Bromwich Albioni vastu, mille Arsenal võitis penaltiseeriaga pärast 1:1 viigiseisu. Bellerin sai selles mängus kaasa teha 25 minutit. Kaks kuud hiljem liitus ta laenu eesmärgil kaheks kuuks Inglismaa esiliigas mängiva jalgpalliklubi Watfordiga. Debüüdi Watfordis tegi ta kaheksa päeva pärast laenulepingu sõlmimist Yeovil Towni vastu. Laenulepingut pikendati hooaja lõpuni, kuid ta kutsuti tagasi Arsenali 2014. aasta veebruaris. Meistrite Liiga debüüdi tegi ta 16. septembril 2014 2:0 kaotusega lõppenud mängus Dortmundi Borussia vastu. Esimese värava Arsenali meeskonnas lõi ta 1. veebruaril 2015 5:0 võidumängus Aston Villa vastu. Esimest korda valiti ta esikoosseisu 2015. aasta FA karikafinaalis 30. mail, aidates enda tiimil võita Aston Villa vastu 4:0 Wembley staadiumil. Ta sõlmis uue pikaajalise lepingu enne 2015/16. hooaja algust. Sel hooajal oli ta kolmas mängija Arsenali hooaja parimate mängijate hääletuses. 21. novembril 2016 sõlmis ta Arsenaliga uue pikaajalise lepingu, mis kehtib kuni 2023. aastani. Aastatel 2021–2022 oli ta Arsenalist laenul Hispaania klubis Real Betis. Pärast seda taasliitus ta FC Barcelonaga, kus pidas 2022–2023 vaid 3 mängu. Aastal 2023 kuulus ta Lissaboni Sportingu ridadesse, sama aasta suvel taasliitus Real Betisiga. Bellerin mängis Hispaania noortekoondises nii U16, U17, U19 kui ka U21 vanuseklassis, kokku 37 mängus. U21 noortekoondises tegi ta debüüdi 30. märtsil 2015, kui ta mängis 90 minutit 4:0 võidetud sõpruskohtumises Valgevenega. 29. mail 2016 tegi ta Hispaania A-koondises debüüdi, alustades mängu põhikoosseisus sõpruskohtumises Bosnia ja Hertsegoviina vastu, mille Hispaania võitis 3:1. 2 päeva hiljem valiti ta 2016. aastal toimuvatele jalgpalli Euroopa meistrivõistlustele, kus ta aga mängida ei saanud. Arsenal FA Cup: 2014–15, 2016–17, 2019–20 FA Community Shield: 2015, 2017, 2020 http://www.dailymail.co.uk/sport/football/article-3341454/Hector-Bellerin-didn-t-know-defend-Barcelona-schooled-Arsenal-legend-Steve-Bould.html https://www.transfermarkt.com/hector-bellerin/profil/spieler/191217 https://www.transfermarkt.com/hector-bellerin/nationalmannschaft/spieler/191217/verein_id/3375/hauptwettbewerb//wettbewerb_id//start/2016-05-29/ende/2016-06-27/nurEinsatz/0 https://web.archive.org/web/20130927152413/http://www.arsenal.com/news/news-archive/bellerin-i-m-so-happy-i-joined-arsenal https://www.arsenal.com/match/report/1314/post/first-team/west-brom-1-1-arsenal-aet-report http://www.arsenal.com/news/news-archive/bellerin-joins-watford-on-loan https://web.archive.org/web/20140104002503/http://www.watfordfc.com/news/article/140103-bellerin-signs-1273564.aspx http://www.watfordobserver.co.uk/sport/11018138.Bellerin_recalled_by_Gunners/ https://www.bbc.com/sport/football/29209551 https://www.bbc.com/sport/football/30971833 https://www.youtube.com/watch?v=YWZ6RoKkPLE https://www.arsenal.com/news/news-archive/20160518/player-of-the-season-in-third-place... https://www.transfermarkt.com/hector-bellerin/nationalmannschaft/spieler/191217 https://web.archive.org/web/20150403055342/http://www.sefutbol.com/en/match-report-spains-u21-xxx https://www.transfermarkt.com/hector-bellerin/nationalmannschaft/spieler/191217/verein_id/3375 https://www.bbc.co.uk/sport/football/36416575